
ხ ე ლ შ ე კ რ უ ლ ე ბ ა             _____ /_____ /2025
     შპს საფეხბურთო აკადემია რუბიკონი, წარმოდგენილი მისი გენერალური დირექტორის გია ბაღდავაძე -ის სახით, ერთის მხრივ შპს საფეხბურთო აკადემია რუბიკონი “აკადემია” 
და “ფეხბურთელი”   __________  ____________________    
წარმოდგენილი მშობლის (მამა)  __________  ____________________  -ის სახით,
მეორეს მხრივ, შემდგომში “მხარეებად” წოდებულნი, ვდებთ წინამდებარე ხელშეკრულებას შემდეგზე: 
1. შრომითი ხელშეკრულების საფუძვლები 
1.1. აკადემია დებს ხელშეკრულებას ფეხბურთელთან საქართველოს მოქმედი კანონმდებლობის, ფეხბურთის ფედერაციის დებულებებისა და ფიფას ნორმატივების შესაბამისად. 
2.ხელშეკრულების საგანი 
2.1. ფეხბურთელი კისრულობს ვალდებულებას აკადემიის შემადგენლობაში და მისი სახელით მიიღოს მონაწილეობა აკადემიის მიერ ჩატარებულ ვარჯიშებში, მატჩებსა და ტურნირებში, ხოლო აკადემია კისრულობს ვალდებულებას გადაუხადოს ფეხბურთელს შესაბამისი ანაზღაურება. 
3. ფეხბურთელის სახელფასო ანაზღაურება 
3.1. ფეხბურთელის სათამაშო პერიოდში (აპრილი, მაისი,ივნისი,სექტემბვერი,ოქტომბერი,ნოემბერი), ყოველთვიური სახელფასო ანაზღაურება შეადგენს 150 (ას ორმოცდაათი) ლარს. წლიური ანაზღაურება ჯამში შეადგენს 900 (ცხრაასი) ლარს. სახელფასო ანაზღაურება გაიცემა ყოველი თვის 28 რიცხვამდე. 
4. ხელშეკრულების მოქმედების პერიოდი 
4.1. ხელშეკრულება ძალაში შედის  _____ /_____ / 2025  და მოქმედებს  31 / 12 / 2027 
4.2. ფეხბურთელთან შეთანხმებით, აკადემიას უფლება აქვს განახორციელოს ფეხბურთელის ტრანსფერი ნებისმიერ სხვა საფეხბურთო კლუბში. ამასთან ფეხბურთელი თანახმაა, შეასრულოს ყველა მოვალეობა, რაც გამომდინარეობს ასეთი გარიგებიდან. 
4.3. ფეხბურთელს წინამდებარე ხელშეკრულების მოქმედების მანძილზე არ აქვს უფლება მოლაპარაკებები აწარმოოს ან/და ხელშეკრულება დადოს სხვა კლუბთან. 




4.4. თუ ხელშეკრულების ვადა მთავრდება ქვეყნის ჩემპიონატის/თასის ოფიციალური შეჯიბრების დამთავრებამდე, რომელშიც ასპარეზობს აკადემია, ფეხბურთელი ვალდებულია (თარიღის განსაზღვრით) დაამთავროს სეზონის ოფიციალური თამაშები აკადემიის 
შემადგენლობაში და შესაბამისად წინამდებარე ხელშეკრულების მოქმედების ვადა გაგრძელდება მიმდინარე სეზონის ბოლო მატჩის დღის ჩათვლით. 
5. მხარეთა უფლება-მოვალეობები 
5.1. ფეხბურთელი ვალდებულია: 
5.1.1. მონაწილეობა მიიღოს ყველა თამაშში და ტურნირში შინ და გარეთ; 
5.1.2. გამოცხადდეს ვარჯიშებზე აკადემიის/მთავარი მწვრთნელის მიერ დანიშნულ დროს და ადგილზე და მიიღოს მათში აქტიური მონაწილეობა; 
5.1.3. სეზონის განმავლობაში იზრუნოს კარგი სპორტული ფორმის შენარჩუნებაზე; 
5.1.4. ითამაშოს ფეხბურთი მხოლოდ აკადემიის შემადგენლობაში; 
5.1.5. აკადემიის მითითების შესაბამისად მონაწილეობა მიიღოს აკადემიის მიერ მოწყობილ ან სანქციონირებულ ნებისმიერ სარეკლამო საქმიანობაში დამატებითი კომპენსაციის გარეშე; სხვა სუბიექტებთან მსგავსი სახის ღონისძიებებში (მაგ. სარეკლამო საქმიანობა) მონაწილეობის უფლება ფეხბურთელს აქვს მხოლოდ აკადემიის წინასწარი წერილობითი თანხმობის საფუძველზე. 
5.1.6. შესაძლებლობების ფარგლებში ემსახურებოდეს აკადემიას და ღირსეულად წარმოადგენდეს მის ინტერესებს; 
5.1.7. მოედანზე და მის ფარგლებს გარეთ მოიქცეს ეთიკის და სპორტული ქცევის ნორმების შესაბამისად, თავი შეიკავოს ქცევისაგან, რომელმაც შეიძლება ავნოს აკადემიის ინტერესებს ან სახელს; 
5.1.8. მიიღოს და შეასრულოს ექიმის რეკომენდაციები სპორტული ფორმის შენარჩუნებასთან დაკავშირებით, აგრეთვე მიიღოს და შეასრულოს მწვრთნელის მითითებები; 
5.1.9. დაემორჩილოს აკადემიის დისციპლინარულ წესებს; 
5.1.10. ფეხბურთელი თანახმაა, რომ გადაწყვეტილებას თამაშებში მისი მონაწილეობის შესახებ (რაც გულისხმობს, როგორც მის თამაშს ძირითად შემადგენლობაში, ისე მის ყოფნას 





სათადარიგოთა შორის) ღებულობს მთავარი მწვრთნელი, ხოლო მისი არყოფნის შემთხვევაში მთავარი მწვრთნელის შემცვლელი და ფეხბურთელი ამას უსიტყვოდ ემორჩილება; 
5.1.11 ფეხბურთელი ვალდებულებას კისრულობს მონაწილეობა მიიღოს ყველა საჩვენებელ და საქველმოქმედო თამაშში აკადემიის მითითების თანახმად ფეხბურთელისათვის დამატებითი კომპენსაციის გარეშე. მხარეები აღიარებენ და თანხმდებიან, რომ ფეხბურთელის მონაწილეობამ შეჯიბრებებში სპორტის ნებისმიერ სხვა სახეობაში შეიძლება გამოიწვიოს მისი, როგორც ფეხბურთელის, უნარის და ჩვევების დაქვეითება ან დაკარგვა. შესაბამისად, ფეხბურთელი ვალდებულებას კისრულობს არ მიიღოს მონაწილეობა შეჯიბრებებში და ვარჯიშებში სპორტის სხვა სახეობებში აკადემიის წინასწარი წერილობითი თანხმობის გარეშე. 5.1.12. ფეხბურთელს უფლება არ აქვს მონაწილეობა მიიღოს (ითამაშოს) ნებისმიერი სახის აზარტულ თამაშობებში. 
5.2. აკადემია ვალდებულია: 
5.2.1. გადაუხადოს ფეხბურთელს ხელფასი; 
5.2.2. შესაძლებლობების ფარგლებში ფეხბურთელს შეუქმნას სათამაშო და სავარჯიშო პირობები. 
5.3. ფეხბურთელის ქცევის მოსაწესრიგებლად და პროფესიული მზადყოფნის უზრუნველსაყოფად აკადემიას დროდადრო შეუძლია შემოიღოს დამატებითი დისციპლინარული წესები, ამასთან ეს წესები წარმოადგენს ხელშეკრულების განუყოფელ ნაწილს. 
6. ვალდებულებების შეუსრულებლობა 
6.1. ფეხბურთელის მიერ ხელშეკრულებით გათვალისწინებული ვალდებულებათა დარღვევის ან არასათანადო შესრულების შემთხვევაში აკადემიას უფლება აქვს დარღვევის სიმძიმიდან გამომდინარე საკუთარი მოსაზრებით ან დააჯარიმოს იგი მისი კუთვნილი ნებისმიერი ანაზღაურებიდან ჯარიმის თანხის დაკავებით, ან მოახდინოს მისი დროებითი დისკვალიფიკაცია, ან ერთდროულად ორივე სასჯელი მიუყენოს. დისკვალიფიკაციის პერიოდში ფეხბურთელი არავითარ ანაზღაურებას არ იღებს. ჯარიმის ოდენობას, დისკვალიფიკაციის პერიოდის დაწყებას და ხანგრძლივობას ადგენს აკადემია. ფეხბურთელის მიერ კონტრაქტის პირობების არსებითი დარღვევის შემთხვევაში აკადემიას უფლება აქვს საკუთარი მოსაზრებით შეწყვიტოს წინამდებარე ხელშეკრულების მოქმედება. 


7. ფეხბურთელის ტრავმა 



7.1. ტრავმის შემთხვევაში ფეხბურთელი ვალდებულია გაიაროს სამედიცინო შემოწმება აკადემიის ექიმთან ან/ სამედიცინო დაწესებულებაში. თუ აკადემიის ექიმის აზრით მოთამაშე არაკეთილსინდისიერად მკურნალობს და აქედან გამომდინარე ვერ აღწევს გამოჯანმრთელებას და სპორტული ფორმის აღდგენას, მაშინ აკადემიას უფლება აქვს შეაჩეროს ფეხბურთელთან ხელფასის გადახდა ავადმყოფობის ან დაბალი ფიზიკური ფორმის პერიოდისათვის. 
7.2. ფეხბურთელი ადასტურებს, რომ მას ხელშეკრულების ხელმოწერისას არ გააჩნია ტრავმა რამაც შეიძლება გავლენა მოახდინოს წინამდებარე ხელშეკრულებით გათვალისწინებული ვალდებულებ(ებ)ის შესრულებაზე (მათ შორის კარგი სპორტული ფორმის შენარჩუნებაზე). აღნიშნული ვალდებულების შეუსრულებლობის შემთხვევაში აკადემია უფლებამოსილია ცალმხრივად შეწყვიტოს წინამდებარე ხელშეკრულება. 
8. უფლების გადაცემა 
8.1. ფეხბურთელი უფლებას ანიჭებს აკადემიის მიერ დანიშნულ ნებისმიერ პირს, ფირმას ან ორგანიზაციას კონტრაქტის მოქმედების პერიოდში დაამზადოს ნებისმიერი ფოტოგრაფია, 
კინოფირი, ვიდეოფირი, სატელევიზიო პროგრამა, ნაბეჭდი მასალა მისი გამოსახულებით, აგრეთვე რადიო და ტელეგადაცემები მოთამაშის მონაწილეობით, მათ შორის მათი გაყიდვის უფლებით. 
9. ფეხბურთელის ტრანსფერი 
9.1. აკადემიას უფლება აქვს განახორციელოს ფეხბურთელის ტრანსფერი ან იჯარა ნებისმიერ საფეხბურთო კლუბში მასთან წინასწარი შეთანხმების საფუძველზე. ფეხბურთელს უფლება აქვს ანაზღაურება მიიღოს მისი შემძენი კლუბისგან, ფეხბურთელსა და მის შემძენ კლუბს შორის არსებული შეთანხმების თანახმად. ფეხბურთელი ვალდებულებას კისრულობს შეასრულოს ასეთი გაცვლიდან თუ ტრანსფერიდან გამომდინარე ყველა მოვალეობა. 
10. შვებულება 
10.1. ფეხბურთელს აქვს უფლება ყოველწლიურ შვებულებაზე, საქართველოს მოქმედი კანონმდებლობის შესაბამისად, რაც უნდა განისაზღვროს საფეხბურთო სეზონის გათვალისწინებით, რომელსაც განსაზღვრავს მთავარი მწვრთნელი. 
11. დავები 
11.1. შესაძლო დავა მხარეთა შორის გადაწყდება საქართველოს ფეხბურთის ფედერაციის წესდებისა და მოქმედი დებულებების შესაბამისად. 
12. სხვა პირობები 



12.1. წინამდებარე ხელშეკრულების ნებისმიერი ცვლილება და დამატება უნდა იყოს შესრულებული წერილობით და ხელმოწერილი მხარეთა მიერ. 
12.2. აკადემიის მიერ ფეხბურთელისათვის გადაცემული ეკიპირება წარმოადგენს აკადემიის საკუთრებას და ფეხბურთელის მიერ აკადემის დატოვების შემთხვევაში იგი ვალდებულია სრულად ჩააბაროს აკადემიის მიერ გადაცემული ეკიპირება, წინააღმდეგ შემთხვევაში მას დაეკისრება მისი ღირებულება. 
12.3. ხელშეკრულების ყველა დანართი მის განუყოფელ ნაწილად იქცევა მხარეთა მიერ მისი ხელმოწერის შემდეგ. 
12.4. წინამდებარე ხელშეკრულება დგება (ორი) ეგზემპლარად. 

13. მხარეთა რეკვიზიტები:
13.1. მშობელი: 
   •	მისამართი: ქ. ვანი, სოფ. შუა გორა
   •	სახელი, გვარი: ლევან კაცაძე
   •	პ/ნ: 17001032455
   •	ტელ: 568841314
   • მეილი: [image: https://mail.google.com/mail/u/0/images/cleardot.gif]levanikacadze896@gmail.com
· საბანკო რეკვიზიტები: 
ბანკის დასახელება - ს.ს. „თიბისი ბანკი“
ბანკის კოდი - TBCBGE22
ანგარიში - GE41TB7002145064300070
დასახელება - ლევან კაცაძე                          

13.2. აკადემია:
· მისამართი: საქართველო, ბაღდათის რაიონი, ს. როხი მე–17 ქ. N 40
· ტელეფონი : 591220322
· ელ-ფოსტა: rokhirubikon@gmail.com


· ვებ. გვერდი: rokhirubicon.ge
· საბანკო რეკვიზიტები: 
ბანკის დასახელება - ს.ს. „თიბისი ბანკი“
ბანკის კოდი - TBCBGE22
ანგარიში - GE36TB7772336120100006
დასახელება - შპს საფეხბურთო აკადემია რუბიკონი                          



მხარეთა ხელმოწერები 
შპს საფეხბურთო აკადემია რუბიკონი 
საიდენტიფიკაციო კოდი: 425061130 
მის: საქართველო, ბაღდათის რაიონი, ს. როხი მე–17 ქ., N 40 
გენერალური დირექტორი 
გია ბაღდავაძე  _________________

ფეხბურთელი:  __________  ___________________ 
პირადი #:  __________________ 
დაბადების თარიღი:  _____ /_____ /______
მისამართი:  ________________________________________________________________________

ფეხბურთელის მშობელი (მამა)  __________  ____________________
მშობლის (მამა) პირადი #  __________________
მშობილის (მამა) მისამართი  _________________________________________________________
მშობლის (მამა) ხელმოწერა  _________________
აკადემია --------------------------       მშობელი (მამა) --------------------------

